регламент, те изискват от компетентните органи на държавата-членка на флага да осигурят достъп до тези данни.
 2. Ако в рамките на четири часа от момента на подаване на искането достъпът по параграф 1 не бъде осигурен, крайбрежната държава-членка уведомява държавата-членка на флага. След получаване на уведомлението държавата-членка на флага незабавно изпраща на крайбрежната държава-членка данните чрез наличните електронни средства.
 3. Ако крайбрежната държава-членка не получи данните по параграф 2, капитанът или операторът на риболовния кораб от ЕС, или техният представител изпраща информацията и копие от посоченото в член 38 от настоящия регламент ответно съобщение на компетентните органи на крайбрежната държава-членка при поискване и чрез наличните — ако е възможно електронни — средства. Държавите-членки решават какви средства да се използват и ги посочват на уебсайта по член 115 от Регламента за контрол.
 4. Ако капитанът или операторът на риболовния кораб от ЕС, или неговият представител не може да предостави на компетентните органи на крайбрежната държава-членка копие от посоченото в член 38 от настоящия регламент ответно съобщение, риболовните дейности на съответния риболовен кораб във водите на крайбрежната държава-членка биват забранени, докато капитанът, операторът или неговият представител успее да представи на тези органи копие от ответното съобщение или информацията по член 14, параграф 1 от Регламента за контрол на посочените органи.
 Член 42
 Данни за работата на системата за електронно записване и отчитане
 1. Държавите-членки поддържат бази данни за работата на своите системи за електронно записване и отчитане. Тези бази данни съдържат и са способни да генерират най-малко следната информация:
 а)
 списък на техните риболовни кораби, чиито системи за електронно записване и отчитане са имали техническа повреда или излизане от строя;
 б)
 брой на корабите, които не са извършили ежедневни предавания от електронния риболовен дневник, и среден брой получени предавания от електронния риболовен дневник на риболовен кораб, разпределени по държави-членки на флага;
 в)
 брой получени предавания на декларации за трансбордиране, декларации за разтоварване, декларации за приемане и документи за продажба, разпределени по държави-членки на флага.
 2. Обобщенията на генерираната по параграф 1 информация се изпращат на Комисията при поискване от нейна страна. Алтернативната възможност е тази информация да се публикува на уебсайта с ограничен достъп във формат и на времеви интервали, които се определят от Комисията след консултация с държавите-членки.
 Член 43
 Формат за обмен на информация между държавите-членки
 1. Информацията, посочена в настоящия раздел, се обменя между държавите-членки, като се използва форматът, определен в приложение XII, въз основа на който се дефинира разширяем маркиращ език (XML). След консултация с държавите-членки Комисията определя стандарта XML, който да се използва за обмен на всички електронни данни между държавите-членки и между държавите-членки, Комисията и определения от нея орган.
 2. Измененията на формата по параграф 1 се идентифицират ясно и се отбелязват с датата на актуализиране. Тези изменения влизат в сила не по-рано от шест месеца, след като е взето решението за тях.
 3. Когато държава-членка получи електронна информация от друга държава-членка, тя осигурява изпращането на ответно съобщение до компетентните органи на тази държава-членка. Ответното съобщение съдържа потвърждение на получаването.
 4. Елементите на данни в приложение